***Detroit: Become Human*** (անգլ.՝ «Դետրոյթ. Դառնալ մարդ») խաղ, մշակված ֆրանսիական *Quantic Dream* ընկերության կողմից, բացառիկ PlayStation 4 խաղային հարթակի համար։ Խաղի անոնսը կայացել է 2015 թվականի հոկտեմբերի 25-ին Sony-ի ելույթի շրջանակներում՝ «Paris Games Week 2015» ցուցահանդեսում։ Խաղը հիմնված է 2012 թվականի «Kara» տեխնիկական դեմոյի վրա։ «Become Human» խաղի սյուժեն կառուցված է երեք կերպարների շուրջը, յուրաքանչյուրն ունի իր առանձին պատմությունը, բայց նրանք, ի վերջո, միավորվում են։ Խաղը դուրս է եկել 2018 թվականի մայիսի 25-ին։

Սյուժե
------

Ոչ հեռու ապագայում՝ 2038 թվականին, Երկրի վրա ակտիվորեն ընթանում է անդրոիդներ-ռոբոտների արտադրությունը, արտադրված *Cyberlife* ընկերության կողմից՝ մարդկային տարբեր պահանջմունքների բավարարման համար։ Ընկերության հիմնադիրը հանդիսանում է Էլայջա Կամսկին։

Երկրի վրա տեղի ունեցող գլոբալ խնդիրները սրվում են. Երկրի բնակչությունը հասնում է 10 միլիարդի, ռեսուրսները սպառվում են, ինչի պատճառով պատերազմ է ընթանում Ռուսաստանի և ԱՄՆ-ի միջև՝ Արկտիկայի ռեսուրսների մնացորդների համար։ Խաղի իրադարձությունները տեղի են ունենում Դետրոյթ քաղաքում։ Խաղի մեջ երեք խաղային կերպար կա. Կարան, Մարկուսը և Քոնորը։ Կարան (Քերի Վելորի)՝ AX-400 մոդելի կենցաղային անդրոիդ է, որը իր տիրոջ Թոդի (Դոմինիկ Գուլդ) դաժանության պատճառով դառնում է դևիանտ։ Մարկուսը (Ջեսսի Ուիլյամս) դառնում է տեղական դիմադրության բազայի՝ «Իերիխոնի» առաջնորդը։ Քոնորը (Բրայան Դեկարտ) հանդիսանում է ընկերության նախատիպ, որի նպատակն է «դևիանտների» դեմ պայքարը, բայց խաղի ընթացքում նա կարող է ինքը դառնալ նրանցից մեկը։ Դևդիանտները՝ անդրոիդներ են, որոնց մոտ դուրս է եկել ծրագրային ապահովությունը, ինչի պատճառով նրանք սկսում են զգալ զգացմունքներ, նաև նրանց մոտ հայտնվում է սեփական կամք, ինչպես մարդու մոտ։

Դերասաններ
----------

| Դերասան | Դեր |
| --- | --- |
| Բրայան Դեկարտ | Քոնոր |
| Քերի Վելորի | Կարա |
| Ջեսսի Ուիլյամս | Մարկուս |
| Գաբրիել Խերշ | Քլոյա |
| Քլենսի Բրաուն | Հենք |
| Լենս Հենրիքսեն | Կարլ Մանֆրեդ |
| Օդրի Բոստանի | Ալիսա |
| Սիմբի Քալի | Ամանդա |
| Բեն Լամբերտ | Դանիել / Ջոշ |
| Պարկեր Սոյերս | Ջոշ |
| Մինկա Քելլի | Նորտ |
| Էվան Պարկե | Լյութեր |
| Դևիդ Քոբերն | Ռիչարդ Պերկինս |
| Դոմինիկ Գուլդ | Թոդ Ուիլյամս |
| Ամելիա Ռոուզ Բլեր | Թրեյսի |
| Բերի Ջոնսոն | Ջեֆրի Ֆոուլեր |
| Դանա Գոերրիեր | Ռոուզ |
| Սոլ Ջեֆքոթ | Զլատկո |
| Քորնիլիըս Սմիթ | Կառլոս Օրտիսի անդրոիդ |
| Քրիստոֆեր Բոշ | Ջերի |
| Նեյլ Նյուբոն | Էլայջա Կամսկի / Գևին Ռիդ |

Մշակում
-------

### Անոնս

Խաղի մշակման մասին հայտարարված է եղել Sony-ի մամլո-կոնֆերանսի եզրափակիչ մասի «*Paris Games Week 2015*» ցուցահանդեսում 2015 թվականի հոկտեմբերի 25-ին։ *Detroit: Become Human* նախագիծը դարձել է «*Kara*» տեխնիկական դեմոյի գաղափարի շարունակությունը։ Ի սկզբանե դեմոն պետք էր ցույց տալ նոր շարժիչի տեխնիկական հնարավորությունները PlayStation 3-ի վրա, որի հիմնական առանձնահատկությունը դեմքի անիմացիան էր։ Սակայն խաղը հետաքրքրել է հանդիսատեսին և Դևիդ Քեյջին՝ *Quantic Dream* ստուդիայի ղեկավարին։ Նրա խոսքերով, նրան հետաքրքրել է անդրոիդի ապագան գործարանից դուրս։ Խաղի հիմնական հարցն այն է, թե ինչպես է մարդկությունը ընդունելու անդրոիդներին, եթե նրանք զարգացնեն զգացմունքների ունակությունը։

### Կոնցեպցիա

*Detroit: Become Human* շարունակում է Quantic Dream-ի նախորդ խաղերի ավանդույթը, ուշադրությունը կենտրոնացնելով որոշակի պատմության վրա, սակայն նրանցից յուրաքանչյուրը, այդ թվում Become Human-ը, իրենց գաղափարներում անհատական է։ Սակայն խաղի գլխավոր «սցենարիստը», ըստ Քեյջի, խաղացողն է, քանի որ իրադարձությունների զարգացման ուղղությունը կախված է նրա գործողություններից։ Խաղացողը կարող է մեծապես ազդել ոչ միայն սյուժեի, այլ նաև ողջ աշխարհի վրա։ *Detroit: Become Human* -ը կոչ է անում գտնել «Ի՞նչ է նշանակում լինել մարդ» հարցի պատասխանը։

Դետրոյթը ներկայացվում էր մշակողների թիմի համար առավել տրամաբանական վայր, որտեղ զարգանալու է անդրոիդների ստեղծման տեխնոլոգիան։ Այս քաղաքը հանդիսանում է հարմար վայր արդյունաբերության համար, ինչպես նաև ամեն տեսակի ստեղծագործական մարդկանց համար։ Թիմը մեկնել է քաղաք, այն իմանալու և ուսումնասիրելու համար։ Այնտեղ նրանք տեսան բազմաթիվ հրաշալի վայրեր, ծանոթացել են տեղի մարդկանց հետ և «զգացել քաղաքի ոգին», ինչը նրանց ավելի շատ ոգեշնչեց։ *Detroit: Become Human-ը* հիմնված է նոր շարժիչի վրա, որը բնորոշ է ստուդիայի յուրաքանչյուր նոր խաղերի համար։ Դևիդը նշել է, որ դա կարող է խելագարություն թվալ, սակայն անհրաժեշտ է լիովին բացել կոնսոլի պոտենցիալը`որակյալ տեսողական և խաղային փորձառություն ապահովելու համար։ Խաղացողի զգացմունքները, ըստ մշակողների, կախված են գրաֆիկական մակարդակից և դեմքի անիմացիայի մշակումից։

Խաղը չի ներկայանում, որպես գիտական ֆանտաստիկա։ Չնայած ցուցադրած տեխնոլոգիաների առաջընթացին, խաղի աշխարհում օգտագործվում են միայն այն մշակումները, որոնք այս պահին զարգանում են և ունեն գրադրվող սկիզբ։

Կարծիքներ և պարգևներ
--------------------

### Մինչև դուրս գալը

«Իգրոմանիայի» լրագրող Գևորգ Հակոբյանը կարծիք է հայտնել, որ *Detroit: Become Human-ի* անոնսը հետաքրքիր է, սակայն հարցեր են առաջացնում Քեյջի խաղերի հետագա հնարավոր շարժումը դեպի հերոսների զգացմունքների և փոխհարաբերությունների շեշտադրումները, ինչը երևում է *Beyond: Two Souls-ում*, թեև *Fahrenheit* և *Heavy Rain* խաղերը ունեն ուժեղ և հետաքրքիր պատմություն, դետեկտիվի տարրերով։

2018 թվականի սկզբին խաղը Газета.ru-ի կարծիքով հայտնվել է ամենասպասվող խաղերի Թոփ-10-ի մեջ։

### Դուրս գալուց հետո

*Detroit: Become Human-ը* ստացել է ընդհանուր առմամբ բարենպաստ արձագանքներ, *Metacritic*-ի վրա միջին միավորը՝ 79/100: Mail.ru կայքում Ալեքսանդր Կուզմենկոյի գրախոսության մեջ, խաղը ստացել է առավելագույն գնահատական։

### Պարգևներ

*Detroit: Become Human-ը* աջաջադրվել է Best of E3 Game Critics Awards 2016 մրցանակին՝ «Լավագույն օրիգինալ խաղի» կատեգորիայում, սակայն նա պարտվել է։ 2017 թվականի E3-ում, *Detroit: Become Human-ը* հաղթել է *GameSpot'*s Best of E3 2017-ում և առաջադրված է եղել PlayStation 4-ի համար, որպես լավագույն խաղ։

Ծանոթագրություններ
------------------

1. ↑  Էպիկ գեյմզ սթոր(բազմ․) — 2018.
2. ↑  PlayStation Store
3. ↑  All PS Now games A-Z: Browse the full list of games available to play with your PS Now membership
4. 1 2 3 4 5 6 7 8 9 10 11 12 13 14 15 16 17 18 19 20 21 22 23 24  Steam — 2003.
5. ↑  USK Classification Database (գերմ.)
6. ↑
7. ↑  В русской версии "Кэра"
8. ↑  "Из Скандинавии в постапокалипсис: во что поиграть в 2018 году". gazeta.ru. `{{cite web}}`: Unknown parameter `|accesdate=` ignored (`|access-date=` suggested) (help)
9. ↑  Tamoor Hussain (2016 թ․ հունիսի 29). "Battlefield 1 Leads E3 Game Critics Awards Nominees" (in ամերիկյան անգլերեն). GameSpot. Retrieved 2018 թ․ հունիսի 22.
10. ↑  "Best of E3 2017 – Day Three: Fighter, Adventure, RPG, Shooter, Action | Hardcore Gamer" (in ամերիկյան անգլերեն). www.hardcoregamer.com. Retrieved 2018 թ․ հունիսի 22.
11. ↑  "Ubisoft Rakes In 14 Nominations for E3 2017 Game Critics' Awards" (in անգլերեն). Shacknews. Retrieved 2018 թ․ հունիսի 22.

Արտաքին հղումներ
----------------

* "Խաղի էջը մշակողի կայքում է" (in անգլերեն).